CELEX: 62011CN0532
Language: et
Date: 2011-10-19 00:00:00
Title: Kohtuasi C-532/11: Eelotsusetaotlus, mille on esitanud Oberlandesgericht Köln (Saksamaa) 19. oktoobril 2011 — Susanne Leichenich versus Ansbert Peffekoven, Ingo Horeis

28.1.2012   
            
            
               ET
            
            
               Euroopa Liidu Teataja
            
            
               C 25/28
            
         
      Eelotsusetaotlus, mille on esitanud Oberlandesgericht Köln (Saksamaa) 19. oktoobril 2011 — Susanne Leichenich versus Ansbert Peffekoven, Ingo Horeis
      (Kohtuasi C-532/11)
      (2012/C 25/50)
      Kohtumenetluse keel: saksa
      
         Eelotsusetaotluse esitanud kohus
      
      Oberlandesgericht Köln
      
         Põhikohtuasja pooled
      
      
         Hageja: Susanne Leichenich
      
         Kostjad: Ansbert Peffekoven, Ingo Horeis
      
         Eelotsuse küsimused
      
      
                  1.
               
               
                  Kas nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta (1) artikli 13 B osa punkti b tuleb tõlgendada nii, et kinnisvara üürile- ja rendileandmise mõiste hõlmab piiritletud ja identifitseeritavas kaiäärses kohas vees ainult statsionaarselt ja pikaks ajaks restorani või diskoteegina kasutamiseks ette nähtud paatelamu koos selle juurde kuuluva kaiäärse ala ja paadisillaga üürileandmist? Kas hinnangu andmisel on määravaks paatelamu maaga ühendamise viis või ujuvvahendi kinnituste lahtivõtmisega seonduva pingutuse suurus?
               
            
                  2.
               
               
                  Kui vastus esimese eelotsuse küsimuse esimesele lausele on jaatav, siis kas nõukogu 17. mai 1977. aasta kuuenda direktiivi 77/388/EMÜ artikli 13 B osa punkti b tuleb tõlgendada nii, et mõiste „sõidukid”, mis vastavalt Euroopa Kohtu 3. märtsi 2005. aasta otsusele kohtuasjas C-428/02 hõlmab ka veesõidukeid, ei ole kohaldatav rendile antud paatelamu suhtes, millel puudub ajam (mootor) ja mis anti rendile pikemaks ajaks mõeldud kasutamiseks ainult konkreetses kohas ja mitte liiklemise eesmärgil? Kas paatelamu ja paadisilla koos nende juurde kuuluva maa- ja veealaga rendileandmine kujutab endast ühtset käibemaksuvaba tehingut või tuleb sellisel juhul käibemaksuõiguse seisukohast eristada paatelamu üürileandmist ja paadisilla üürileandmist?
               
            
         (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).